< Git

Git Windowson alternatív módon

Szerző: Sallai András

Copyright © 2020, Sallai András

Licenc: CC BY-SA 4.0

Web: https://szit.hu

Git

Beszerzés

A Git szoftvert ugyanúgy beszerezhetjük itt:

https://git-scm.com/download/win

Telepítés

Alternatíva, hogy nem hagyjuk beépülni az Intézőbe.

A telepítőben vegyük ki a pipát a „Windows Explorer integration” előtt.

[ ] Windows Explorer integration

Az útvonalban, viszont most is legyen benne.

( ) Use Git from Git Bash only
(o) Use Git from the Windows Command Prompt
( ) Use Git and Unix tools from the Windows Command Prompt

A sorvége jelek:

(o) Checkout Windows-style, commit Unix-style line endings
( ) Checkout as-is, commit Unix-style line endings
( ) Checkaout as-is, commit as-is

Az elsőt választjuk, amikor a git szöveges fájlra átálláskor az LF-t, CRLF-re konvertálja. A commit esetén viszont a CRLF-t LF-re változtatja.

Posh-Git

A Git Bash és a CMD helyett Posh-Gitet fogunk használni:

https://github.com/dahlbyk/posh-git

A következő parancsokat rendszergazdaként futtatott PowerShell környezetben adja ki.

Engedélyezzük a távolról aláírt parancsfájlok futtatását:

Set-ExecutionPolicy RemoteSigned

A feltett kérdésre a válasz „Y”.

Telepítés:

PS> git clone https://github.com/dahlbyk/posh-git.git
PS> .\posh-git\install.ps1

Telepítés után, indítsuk újra a munkamenetet:

PS> . $PROFILE

Telepítés után próbáljuk ki egy git tárolót tartalmazó könyvtárban a PowerShell indítását.

Notepad++

A Notepad++ népszerű alkalmazás. Tegyük bele az útvonalba a telepítés útvonalát.